Les aventures d’Alicia en el país de les meravelles protagonitzen una nova vesprada d’animació lectora a Burjassot
2025-07-24

Endevinar quin és l’objecte que s’amaga darrere de diferents endevinalles, un objecte molt present en el clàssic d’Alicia en el país de les meravelles. Aquest serà el fil conductor de la nova activitat gratuïta d’Animació Lectora, “Feliz no-cumpleaños Alicia”, programada des de la Biblioteca Infantil de Burjassot, i que tindrà lloc dimecres que ve 10 de febrer a les 18 hores.

A partir d’un vídeo sobre el llibre, en el qual podran conéixer d’una manera molt divertida la publicació de Lewis Carroll, els participants hauran d’endevinar l’objecte que s’amaga a través de diferents endevinalles que hauran de resoldre. Una activitat divertida i alhora educativa en la qual l’atenció i el treball en equip seran fonamentals.

En aquest mes de febrer, les activitats de la Biblioteca Infantil de Burjassot estan dedicades al llibre Alicia en el país de les meravelles, per commemorar el 150 aniversari de la publicació.